《还至别业五首 其四》
明代·宗臣

驱车出郭门，远望陌与阡。四顾以彷徨，我马忽不前。

别家仅俯以，所历何推迁。高台或为池，崇冈或为田。

墟里千百家，萧条无人烟。壮者日以衰，老者长相捐。

纷纷少年子，白马鸣华鞭。旦夕成老丑，短褐不被肩。

昔者人所钦，今者太可怜。见之感我心，泪下如流泉。

作者简介：宗臣（1525～1560）明代文学家。字子相，号方城山人。兴化（今属江苏兴化）人。南宋末年抗金名将宗泽后人。嘉靖二十九年进士，由刑部主事调吏部，以病归，筑室百花洲上，读书其中，后历吏部稽勋员外郎，杨继盛死，臣赙以金，为严嵩所恶，出为福建参议，以御倭寇功升福建提学副使，卒官。诗文主张复古，与李攀龙等齐名，为“嘉靖七子”（后七子）之一，散文《报刘一丈书》，对当时官场丑态有所揭露，著有《宗子相集》。